જૂનિયર ટ્રમ્પે કહ્યું કે, નોટબંધીને કારણે ભારતનું માર્કેટ થોડા સમય માટે પ્રભાવિત થયું હતું. પરંતુ લાંબાગાળે તેને ફાયદો થશે તેમાં કોઈ શંકા નથી. વધુમાં તેમણે કહ્યું કે, પહેલાં રિયલ એસ્ટેટ ક્ષેત્રમાં કેવી રીતે વહીવટ થતાં તે સૌ કોઈ જાણે છે. સાઈટ પર મકાનની કીમત અલગ અને વાસ્તવિક કીમત અલગ. જેથી મધ્યમ વર્ગના ગ્રાહકો પરેશાન થતા. પરંતુ ગ્રાહકોનો વિશ્વાસ જીતવા વહીવટમાં પારદર્શિતા લાવવી પડશે. નોટબંધીથી રિયલ એસ્ટેટ સેક્ટરની ‘મોટી માછલીઓ’ બેનકાબ થશે જે ગ્રાહકોનો ફાયદો પોતે લઈ જતા હતા.